  

**ΠΑΙΔΙΚΗ ΒΙΒΛΙΟΘΗΚΗ ΣΥΝΟΙΚΙΣΜΟΥ ΚΑΡΑΜΠΟΥΡΝΑΚΙ**

**Ο δημιουργικός κόσμος των βιβλιοθηκών τον Ιανουάριο!**



Για τον μήνα Ιανουάριο τα παιδιά μπορούν να συμμετέχουν στα παρακάτω εργαστήρια δραστηριοτήτων. Σε περίπτωση που σε κάποιο εργαστήριο υπάρχει μεγάλη ζήτηση θα γίνει κλήρωση.

Η συμμετοχή στα εργαστήρια είναι δωρεάν με προεγγραφή έως Δευτέρα 2 Ιανουαρίου 2023 στο:

**https://docs.google.com/forms/d/e/1FAIpQLSdHoJk8w9uox-naW2NijYBHMuUSvgJV7VBvas\_UVo89EMXPOA/viewform**

**Τετάρτη (11/1 18/1, 25/1) στις 6.00μ.μ.– 7.00μ.μ**

**«Βιβλιοεξερευνητές»**

Κάνουμε τον γύρο του κόσμου μέσα από βιβλία και δραστηριότητες και ανακαλύπτουμε τα μυστικά της εποχής, ακολουθώντας τον Φιλέα Φογκ, τον ήρωα του βιβλίου “Ο γύρος του κόσμου σε 80 ημέρες”

**Με την αργυροχρυσοχόο Μυρσίνη Μπεζουργιάννη**

***Για παιδιά από 7 ετών με προεγγραφή***

***Πέμπτη (12/1, 19/1, 26/1) στις 5.00 μ.μ.– 5.30.μ.μ***

***«Οι* καινούργιες ιστορίες της βιβλιοθήκης»**

Αν σου αρέσει να ακούς ιστορίες έλα στη βιβλιοθήκη να διαβάσουμε παρέα τις καινούργιες ιστορίες της βιβλιοθήκης.

**Με την βιβλιοθηκονόμο Πετρούλα Βόλτση**

*Για παιδιά 3-6 ετών, με προεγγραφή*

***Πέμπτη (12/1, 19/1, 26/1) στις 6.00 μ.μ.– 7.00.μ.μ***

***«Τεχνολογικός…. Ιανουάριος στη βιβλιοθήκη!»***

Περιμένουμε το γοητευτικό Ιανουάριο όπου ο καιρός αρχίζει για τα καλά να...κρυώνει. Στη βιβλιοθήκη μας θα ξεκινήσουμε μια σειρά από τεχνολογικές κατασκευές. Παρουσιάζουν ενδιαφέρον καθώς οι μικροί μας φίλοι θα μάθουν να φτιάχνουν ένα ψυγείο, μια τηλεόραση κι ένα παλιό νοσταλγικό τηλέφωνο, που μπορεί να υπάρχει ακόμη σε κάποια σπίτια!!.

***1.Κατασκευάζουμε ένα επιτραπέζιο τηλέφωνο ταξιδεύοντας για λίγο στις προηγούμενες δεκαετίες.***

***2. Κατασκευάζουμε μια τηλεόραση!!***

***3.Κατασκευάζουμε ένα ψυγείο!***

**Με την συντηρήτρια έργων τέχνης Σταυρούλα Κωτούλα**

*Για παιδιά 6-10 ετών, με προεγγραφή*

***Παρασκευή (13/1, 20/1, 27/1) στις 5.30 μ.μ– 6.30μ.μ***

**«Εισαγωγή στον υπέροχο κόσμο της ζωγραφικής»**

Στο εργαστήρι ζωγραφικής μαθαίνουμε τις βασικές αρχές των χρωμάτων – βασικά χρώματα – ψυχρά και θερμά χρώματα-, πειραματιζόμαστε με διάφορες τεχνικές και υλικά της ζωγραφικής. Εμπνεόμαστε από τοπία, από το ζωικό και το φυτικό βασίλειο, αλλά και από τα έργα ελλήνων και ξένων καλλιτεχνών. Μέσα από αυτό το ταξίδι θα αγαπήσουμε την τέχνη, θα εκφραστούμε και θα φιλοτεχνήσουμε τα δικά μας μοναδικά έργα τέχνης!

**Με την εικαστικό Ευφροσύνη Σαπιρίδου**

***Υλικά που θα χρειαστούμε:*** *μολύβι, σβηστήρα, ξύστρα,*σωληνάρια ακουαρέλες με παλέτα ή κασετίνα με ακουαρέλες, πινέλα στρόγγυλα (ένα μικρό και ένα μεσαίο), μπλοκ ακουαρέλας Νο3, δοχείο με νερό ( για να ξεπλύνουμε τα πινέλα μας), πρόχειρο πανάκι (για να σκουπίζουμε τα πινέλα μας)

***Για παιδιά 4-7 ετών, με προεγγραφή***

***Παρασκευή (13/1, 20/1, 27/1)* στις 6.45 μ.μ– 7.45μ.μ**

**«Ψάξε, ψάξε...θα με βρεις;»**

ο παγκόσμιο συνέδριο των ζώων, που πραγματοποιείται κάθε 10 χρόνια, είναι έτοιμο να ξεκινήσει. Ζώα από όλο τον κόσμο καταφθάνουν για να συζητήσουν, να γνωριστούν και να διασκεδάσουν. Ελέφαντες, ζέβρες, αντιλόπες, κροκόδειλοι… έχουν έρθει, όμως, όλοι; Ένα ταξίδι μυστηρίου και αποκαλύψεων ξεκινά και ο διάσημος ντετέκτιβ Ευγένιος είναι εδώ για να μας βοηθήσει. Με τη βοήθεια θεατρικών τεχνικών τα παιδιά θα μπουν μέσα στις ιστορίες, θα αναλάβουν ρόλους και θα ανακαλύψουν λύσεις.

**Από την θεατρική ομάδα Μικρός Βορράς**

***Για παιδιά 5-7 ετών, με προεγγραφή***